title: Απόφαση 2005/846/ΚΕΠΠΑ του Συμβουλίου, της  29ης Νοεμβρίου 2005 , για την εφαρμογή της κοινής θέσης 2005/440/ΚΕΠΠΑ περί επιβολής περιοριστικών μέτρων κατά της Λαϊκής Δημοκρατίας του Κονγκό

text:
               30.11.2005

               EL

               Επίσημη Εφημερίδα της Ευρωπαϊκής Ένωσης

               L 314/35

      ΑΠΌΦΑΣΗ 2005/846/ΚΕΠΠΑ ΤΟΥ ΣΥΜΒΟΥΛΊΟΥ

   της 29ης Νοεμβρίου 2005
   για την εφαρμογή της κοινής θέσης 2005/440/ΚΕΠΠΑ περί επιβολής περιοριστικών μέτρων κατά της Λαϊκής Δημοκρατίας του Κονγκό
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Λαμβάνοντας υπόψη την κοινή θέση 2005/440/ΚΕΠΠΑ της 13ης Ιουνίου 2005 (1) και ειδικότερα το άρθρο 6, σε συνδυασμό με το άρθρο 23 παράγραφος 2 της συνθήκης για την Ευρωπαϊκή Ένωση,
   Εκτιμώντας τα ακόλουθα:

               (1)

               Την 1η Νοεμβρίου 2005, η επιτροπή που συστήθηκε δυνάμει της απόφασης 1533 (2004) του Συμβουλίου Ασφαλείας των Ηνωμένων Εθνών (ΣΑΗΕ) ενέκρινε τον κατάλογο προσώπων και οντοτήτων που υπόκεινται στα μέτρα τα οποία επιβάλλουν οι παράγραφοι 13 και 15 της απόφασης ΣΑΗΕ 1596 (2005) όσον αφορά τη Λαϊκή Δημοκρατία του Κονγκό.

               (2)

               Το παράρτημα της κοινής θέσης 2005/440/ΚΕΠΠΑ θα πρέπει να συμπληρωθεί αναλόγως,

         ΑΠΟΦΑΣΙΖΕΙ:
   Άρθρο 1
   Ο κατάλογος προσώπων και οντοτήτων που περιλαμβάνεται στο παράρτημα της παρούσας απόφασης προστίθεται στο παράρτημα της κοινής θέσης 2005/440/ΚΕΠΠΑ.
   Άρθρο 2
   Η παρούσα απόφαση παράγει αποτελέσματα από την ημερομηνία έκδοσής της.
   Άρθρο 3
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Έγινε στις Βρυξέλλες, στις 29 Νοεμβρίου 2005.

            Για το Συμβούλιο

            Ο πρόεδρος

         A. JOHNSON

      (1)  ΕΕ L 152 της 15.6.2005, σ. 22.

      ΠΑΡΑΡΤΗΜΑ
      Κατάλογος των προσώπων που αναφέρονται στο άρθρο 1

                  1)

                  Ονοματεπώνυμο: BWAMBALE, Frank Kakolele
                  Γνωστός ως: Frank Kakorere, Frank Kakorere Bwambale
                  Φύλο:
                  Τίτλος, καθήκοντα:
                  Διεύθυνση (Οδός, αριθ., ταχ. κώδικας, πόλη, χώρα):
                  Ημερομηνία γεννήσεως:
                  Τόπος γεννήσεως (πόλη, χώρα):
                  Αριθμός διαβατηρίου ή ταυτότητας (επίσης εκδούσα χώρα και ημερομηνία και τόπος έκδοσης):
                  Εθνικότητα:
                  Άλλα στοιχεία: Πρώην ηγέτης του RCD-ML ο οποίος ασκεί επιρροή στις πολιτικές του διατηρώντας το πρόσταγμα και τον έλεγχο των δραστηριοτήτων των δυνάμεων του RCD-ML, μιας από τις ένοπλες και παραστρατιωτικές ομάδες για τις οποίες κάνει λόγο η παράγραφος 20 της απόφασης 1493 (2003), και ο οποίος ενέχεται σε εμπόριο όπλων κατά παραβίαση του εμπάργκο όπλων.

                  2)

                  Ονοματεπώνυμο: KAKWAVU BUKANDE, Jérôme
                  Γνωστός ως: Jérôme Kakwavu
                  Φύλο:
                  Τίτλος, καθήκοντα:
                  Διεύθυνση (Οδός, αριθ., ταχ. κώδικας, πόλη, χώρα):
                  Ημερομηνία γεννήσεως:
                  Τόπος γεννήσεως (πόλη, χώρα):
                  Αριθμός διαβατηρίου ή ταυτότητας (επίσης εκδούσα χώρα και ημερομηνία και τόπος έκδοσης):
                  Εθνικότητα: Κονγκολέζος
                  Άλλα στοιχεία: Γνωστός ως «Commandant Jérôme». Πρώην πρόεδρος του UCD/FAPC. Το FAPC ελέγχει παράνομους συνοριακούς σταθμούς μεταξύ Ουγκάντας και ΛΔΚ — σε μια ζωτική οδό διακίνησης όπλων. Ως πρόεδρος του FAPC ασκεί επιρροή στις πολιτικές του διατηρώντας το πρόσταγμα και τον έλεγχο των δραστηριοτήτων των δυνάμεων του FAPC, οι οποίες έχουν εμπλακεί σε εμπόριο όπλων και κατά συνέπεια σε παραβιάσεις του εμπάργκο όπλων. Τον Δεκέμβριο του 2004 του απενεμήθη ο βαθμός του στρατηγού στους κόλπους του FARDC.

                  3)

                  Ονοματεπώνυμο: KATANGA, Germain
                  Γνωστός ως:
                  Φύλο:
                  Τίτλος, καθήκοντα:
                  Διεύθυνση (Οδός, αριθ., ταχ. κώδικας, πόλη, χώρα):
                  Ημερομηνία γεννήσεως:
                  Τόπος γεννήσεως (πόλη, χώρα):
                  Αριθμός διαβατηρίου ή ταυτότητας (επίσης εκδούσα χώρα και ημερομηνία και τόπος έκδοσης):
                  Εθνικότητα: Κονγκολέζος
                  Άλλα στοιχεία: Σε κατ’ οίκον περιορισμό στην Κινσάσα από τον Μάρτιο του 2005, εξαιτίας εμπλοκής του σε καταπάτηση των ανθρωπίνων δικαιωμάτων από το FRPI. Ηγέτης του FRPI. Τον Δεκέμβριο του 2004 διορίστηκε στρατηγός στους κόλπους του FARDC. Ενέχεται σε μεταφορές όλων κατά παραβίαση του εμπάργκο όπλων.

                  4)

                  Ονοματεπώνυμο: LUBANGA, Thomas
                  Γνωστός ως:
                  Φύλο:
                  Τίτλος, καθήκοντα:
                  Διεύθυνση (Οδός, αριθ., ταχ. κώδικας, πόλη, χώρα):
                  Ημερομηνία γεννήσεως:
                  Τόπος γεννήσεως (πόλη, χώρα): Ιτούρι
                  Αριθμός διαβατηρίου ή ταυτότητας (επίσης εκδούσα χώρα και ημερομηνία και τόπος έκδοσης):
                  Εθνικότητα: Κονγκολέζος
                  Άλλα στοιχεία: Συνελήφθη στην Κινσάσα από τον Μάρτιο του 2005 για εμπλοκή του UPC/L σε καταπατήσεις και παραβιάσεις των ανθρωπίνων δικαιωμάτων. Πρόεδρος του UPC/L, μιας από τις ένοπλες ομάδες για τις οποίες κάνει λόγο η παράγραφος 20 της απόφασης 1493 (2003), ενεχόμενος σε εμπόριο όπλων κατά παραβίαση του εμπάργκο όπλων.

                  5)

                  Ονοματεπώνυμο: MANDRO, Khawa Panga
                  Γνωστός ως: Kawa Panga, Kawa Panga Mandro, Kawa Mandro, Yves Andoul Karim
                  Φύλο:
                  Τίτλος, καθήκοντα:
                  Διεύθυνση (Οδός, αριθ., ταχ. κώδικας, πόλη, χώρα):
                  Ημερομηνία γεννήσεως: 20.8.1973
                  Τόπος γεννήσεως (πόλη, χώρα): Μπούνια
                  Αριθμός διαβατηρίου ή ταυτότητας (επίσης εκδούσα χώρα και ημερομηνία και τόπος έκδοσης):
                  Εθνικότητα: Κονγκολέζος
                  Άλλα στοιχεία: Γνωστός ως «Chief Kahwa», «Kawa». Πρώην πρόεδρος του PUSIC, μιας από τις ένοπλες και παραστρατιωτικές ομάδες για τις οποίες κάνει λόγο η παράγραφος 20 της απόφασης 1493 (2003), ενεχόμενος σε εμπόριο όπλων κατά παραβίαση του εμπάργκο όπλων. Φυλακισμένος στη Μπούνια από τον 04/05 για υπονόμευση της ειρηνευτικής διαδικασίας του Ιτούρι.

                  6)

                  Ονοματεπώνυμο: MPANO, Douglas
                  Γνωστός ως:
                  Φύλο:
                  Τίτλος, καθήκοντα:
                  Διεύθυνση (Οδός, αριθ., ταχ. κώδικας, πόλη, χώρα):
                  Ημερομηνία γεννήσεως:
                  Τόπος γεννήσεως (πόλη, χώρα):
                  Αριθμός διαβατηρίου ή ταυτότητας (επίσης εκδούσα χώρα και ημερομηνία και τόπος έκδοσης):
                  Εθνικότητα: Κονγκολέζος
                  Άλλα στοιχεία: Έχει τη βάση του στη Γκόμα. Διοικητής της Compagnie Aérienne des Grands Lacs και της Great Lakes Business Company, τα αεροσκάφη των οποίων χρησιμοποιήθηκαν για την υποβοήθηση των ένοπλων και παραστρατιωτικών ομάδων για τις οποίες κάνει λόγο η παράγραφος 20 της απόφασης 1493 (2003). Ευθύνεται επίσης για την απόκρυψη πληροφοριών σχετικών με πτήσεις και φορτία, προφανώς για να καταστεί δυνατή η παραβίαση του εμπάργκο όπλων.

                  7)

                  Ονοματεπώνυμο: MUDACUMURA, Sylvestre
                  Γνωστός ως:
                  Φύλο:
                  Τίτλος, καθήκοντα:
                  Διεύθυνση (Οδός, αριθ., ταχ. κώδικας, πόλη, χώρα):
                  Ημερομηνία γεννήσεως:
                  Τόπος γεννήσεως (πόλη, χώρα):
                  Αριθμός διαβατηρίου ή ταυτότητας (επίσης εκδούσα χώρα και ημερομηνία και τόπος έκδοσης):
                  Εθνικότητα: Ρουαντέζος
                  Άλλα στοιχεία: Γνωστός ως «Radja», «Mupenzi Bernard», «General Major Mupenzi». Επιχειρησιακός διοικητής του FDLR, ο οποίος ασκεί επιρροή στις πολιτικές του διατηρώντας το πρόσταγμα και τον έλεγχο των δραστηριοτήτων των δυνάμεων του FDLR, μιας από τις ένοπλες και παραστρατιωτικές ομάδες για τις οποίες κάνει λόγο η παράγραφος 20 της απόφασης 1493 (2003), και ο οποίος ενέχεται σε εμπόριο όπλων κατά παραβίαση του εμπάργκο όπλων.

                  8)

                  Ονοματεπώνυμο: MURWANASHY-AKA, Dr Ignace
                  Γνωστός ως: Ignace
                  Φύλο:
                  Τίτλος, καθήκοντα:
                  Διεύθυνση (Οδός, αριθ., ταχ. κώδικας, πόλη, χώρα):
                  Ημερομηνία γεννήσεως:
                  Τόπος γεννήσεως (πόλη, χώρα):
                  Αριθμός διαβατηρίου ή ταυτότητας (επίσης εκδούσα χώρα και ημερομηνία και τόπος έκδοσης):
                  Εθνικότητα: Ρουαντέζος
                  Άλλα στοιχεία: Εγκατεστημένος στη Γερμανία. Πρόεδρος του FDLR, ο οποίος ασκεί επιρροή στις πολιτικές του διατηρώντας το πρόσταγμα και τον έλεγχο των δραστηριοτήτων των δυνάμεων του FDLR, μιας από τις ένοπλες και παραστρατιωτικές ομάδες για τις οποίες κάνει λόγο η παράγραφος 20 της απόφασης 1493 (2003), και ο οποίος ενέχεται σε εμπόριο όπλων κατά παραβίαση του εμπάργκο όπλων.

                  9)

                  Ονοματεπώνυμο: MUTEBUTSI, Jules
                  Γνωστός ως: Jules Mutebusi, Jules Mutebuzi
                  Φύλο:
                  Τίτλος, καθήκοντα:
                  Διεύθυνση (Οδός, αριθ., ταχ. κώδικας, πόλη, χώρα):
                  Ημερομηνία γεννήσεως:
                  Τόπος γεννήσεως (πόλη, χώρα): Νότιο Κίβου
                  Αριθμός διαβατηρίου ή ταυτότητας (επίσης εκδούσα χώρα και ημερομηνία και τόπος έκδοσης):
                  Εθνικότητα: Κονγκολέζος (Νότιο Κίβου)
                  Άλλα στοιχεία: Υπό κράτηση στη Ρουάντα. Γνωστός ως «Colonel Mutebutsi». Πρώην FARDC Αναπληρωτής Περιφερειακός Στρατιωτικός Διοικητής της 10ης στρατιωτικής περιφέρειας τον Απρίλιο του 2004, ο οποίος απολύθηκε για απείθεια και συνένωσε τις δυνάμεις του με άλλους αποστάτες του RCD-G για να καταλάβουν με τη βία την πόλη Μπουκάβου τον Μάιο του 2004. Ενέχεται σε παραλαβή όπλων εκτός του FARDC και σε εφοδιασμό των ενόπλων και παραστρατιωτικών ομάδων για τις οποίες κάνει λόγο η παράγραφος 20 της απόφασης 1493 (2003) κατά παραβίαση του εμπάργκο όπλων.

                  10)

                  Ονοματεπώνυμο: NGUDJOLO, Matthieu
                  Γνωστός ως: Cui Ngudjolo
                  Φύλο:
                  Τίτλος, καθήκοντα:
                  Διεύθυνση (Οδός, αριθ., ταχ. κώδικας, πόλη, χώρα):
                  Ημερομηνία γεννήσεως:
                  Τόπος γεννήσεως (πόλη, χώρα):
                  Αριθμός διαβατηρίου ή ταυτότητας (επίσης εκδούσα χώρα και ημερομηνία και τόπος έκδοσης):
                  Εθνικότητα:
                  Άλλα στοιχεία: «Συνταγματάρχης» ή «Στρατηγός». FNI. Αρχηγός και πρώην αρχηγός επιτελείου του FRPI,ο οποίος ασκεί επιρροή στις πολιτικές του διατηρώντας το πρόσταγμα και τον έλεγχο των δραστηριοτήτων των δυνάμεων του FRPI, μιας από τις ένοπλες και παραστρατιωτικές ομάδες για τις οποίες κάνει λόγο η παράγραφος 20 της απόφασης 1493 (2003), και ο οποίος ενέχεται σε εμπόριο όπλων κατά παραβίαση του εμπάργκο όπλων. Συνελήφθη από την MONUC στη Μπούνια τον Οκτώβριο του 2003.

                  11)

                  Ονοματεπώνυμο: NJABU, Floribert Ngabu
                  Γνωστός ως: Floribert Njabu, Floribert Ndjabu, Floribert Ngabu Ndjabu
                  Φύλο:
                  Τίτλος, καθήκοντα:
                  Διεύθυνση (Οδός, αριθ. ταχ. κώδικας, πόλη, χώρα):
                  Ημερομηνία γεννήσεως:
                  Τόπος γεννήσεως (πόλη, χώρα):
                  Αριθμός διαβατηρίου ή ταυτότητας (επίσης εκδούσα χώρα και ημερομηνία και τόπος έκδοσης):
                  Εθνικότητα:
                  Άλλα στοιχεία: Συνελήφθη και ετέθη σε κατ’ οίκον περιορισμό στην Κινσάσα από τον Μάρτιο του 2005 για συμμετοχή του FNI σε καταπατήσεις των ανθρωπίνων δικαιωμάτων. Πρόεδρος του FNI, μιας από τις ένοπλες και παραστρατιωτικές ομάδες για τις οποίες κάνει λόγο η παράγραφος 20 της απόφασης 1493 (2003), ο οποίος ενέχεται σε εμπόριο όπλων κατά παραβίαση του εμπάργκο όπλων.

                  12)

                  Ονοματεπώνυμο: NKUNDA, Laurent
                  Γνωστός ως: Laurent Nkunda Bwatare, Laurent Nkundabatware, Laurent Nkunda Mahoro Batware
                  Φύλο:
                  Τίτλος, καθήκοντα:
                  Διεύθυνση (Οδός, αριθ., ταχ. κώδικας, πόλη, χώρα):
                  Ημερομηνία γεννήσεως: 6.2.1967
                  Τόπος γεννήσεως (πόλη, χώρα): Βόρειο Κίβου/Ρουτσούρου
                  Αριθμός διαβατηρίου ή ταυτότητας (επίσης εκδούσα χώρα και ημερομηνία και τόπος έκδοσης):
                  Εθνικότητα: Κονγκολέζος
                  Άλλα στοιχεία: Προς το παρόν δεν έχει εντοπιστεί. Εθεάθη στη Ρουάντα και στη Γκόμα. Γνωστός ως «General Nkunda». Πρώην στρατηγός του RCD-G. Συνένωσε τις δυνάμεις του με άλλους αποστάτες του RCD-G για να καταλάβουν με τη βία την πόλη Μπουκάβου τον Μάιο του 2004. Παραλαβή όπλων εκτός του FARDC κατά παραβίαση του εμπάργκο όπλων.

                  13)

                  Ονοματεπώνυμο: NYAKUNI, James
                  Γνωστός ως:
                  Φύλο:
                  Τίτλος, καθήκοντα:
                  Διεύθυνση (Οδός, αριθ., ταχ. κώδικας, πόλη, χώρα):
                  Ημερομηνία γεννήσεως:
                  Τόπος γεννήσεως (πόλη, χώρα):
                  Αριθμός διαβατηρίου ή ταυτότητας (επίσης εκδούσα χώρα και ημερομηνία και τόπος έκδοσης):
                  Εθνικότητα: Ουγκαντέζος
                  Άλλα στοιχεία: Εμπορικός συνεταιρισμός με τον Commandant Jerome, ιδίως για λαθρεμπόριο διαμέσου των συνόρων ΛΔΚ/Ουγκάντας, επίσης δε υποψίες για λαθρεμπόριο όπλων και στρατιωτικού υλικού με φορτηγά στα οποία δεν έγιναν έλεγχοι. Παραβίαση του εμπάργκο όπλων και εφοδιασμός των ενόπλων και παραστρατιωτικών ομάδων για τις οποίες κάνει λόγο η παράγραφος 20 της απόφασης 1493 (2003), καθώς και χρηματοδοτική στήριξή τους ώστε να μπορούν να διεξάγουν στρατιωτικές επιχειρήσεις.

                  14)

                  Ονοματεπώνυμο: OZIA MAZIO, Dieudonné
                  Γνωστός ως: Ozia Mazio
                  Φύλο:
                  Τίτλος, καθήκοντα:
                  Διεύθυνση (Οδός, αριθ., ταχ. κώδικας, πόλη, χώρα):
                  Ημερομηνία γεννήσεως: 6.6.1949
                  Τόπος γεννήσεως (πόλη, χώρα): Αριουάρα, ΛΔΚ
                  Αριθμός διαβατηρίου ή ταυτότητας (επίσης εκδούσα χώρα και ημερομηνία και τόπος έκδοσης):
                  Εθνικότητα: Κονγκολέζος
                  Άλλα στοιχεία: Γνωστός ως «Omari», «Mr Omari». Πρόεδρος του FEC στο έδαφος του Άρου. Χρηματοοικονομικοί σχεδιασμοί με τον Commandant Jerome και το FAPC και λαθρεμπόριο όπλων διαμέσου των συνόρων ΛΔΚ/Ουγκάντας, το οποίο επιτρέπει τη διάθεση εφοδίων και μετρητών στον Commandant Jerome και τα στρατεύματά του. Παραβίαση του εμπάργκο όπλων και εφοδιασμός των ενόπλων και παραστρατιωτικών ομάδων για τις οποίες κάνει λόγο η παράγραφος 20 της απόφασης 1493 (2003).

                  15)

                  Ονοματεπώνυμο: TAGANDA, Bosco
                  Γνωστός ως: Bosco Ntaganda, Bosco Ntagenda
                  Φύλο:
                  Τίτλος, καθήκοντα:
                  Διεύθυνση (Οδός, αριθ., ταχ. κώδικας, πόλη, χώρα):
                  Ημερομηνία γεννήσεως:
                  Τόπος γεννήσεως (πόλη, χώρα):
                  Αριθμός διαβατηρίου ή ταυτότητας (επίσης εκδούσα χώρα και ημερομηνία και τόπος έκδοσης):
                  Εθνικότητα: Κονγκολέζος
                  Άλλα στοιχεία: Γνωστός ως «Terminator», «Major». Στρατιωτικός Διοικητής του UPC/L, ο οποίος ασκεί επιρροή στις πολιτικές του διατηρώντας το πρόσταγμα και τον έλεγχο των δραστηριοτήτων των δυνάμεων του UPC/L, μιας από τις ένοπλες και παραστρατιωτικές ομάδες για τις οποίες κάνει λόγο η παράγραφος 20 της απόφασης 1493 (2003), και ο οποίος ενέχεται σε εμπόριο όπλων κατά παραβίαση του εμπάργκο όπλων. Διορίστηκε στρατηγός στους κόλπους του FARDC τον Δεκέμβριο του 2004, αρνήθηκε όμως να δεχθεί την προαγωγή αυτή, και έτσι έμεινε εκτός FARDC.

                  16)

                  Ονομασία: TOUS POUR LA PAIX ET LE DEVELOPPMENT (ΜΚΟ)
                  Γνωστός ως: TPD
                  Διεύθυνση (Οδός, αριθ., ταχ. κώδικας, πόλη, χώρα): Γκόμα, Βόρειο Κίβου
                  Τόπος εγγραφής (πόλη, χώρα):
                  Ημερομηνία εγγραφής:
                  Αριθμός μητρώου:
                  Κυριότερος τόπος δραστηριοτήτων:
                  Άλλα στοιχεία: Ενέχεται σε παραβίαση του εμπάργκο όπλων, παρέχοντας βοήθεια στο RCD-G, και ειδικότερα εφοδιάζοντας φορτηγά για τη μεταφορά όπλων και στρατευμάτων και μεταφέροντας όπλα για να διανεμηθούν σε μερίδες του πληθυσμού στο Μασίσι και το Ρουτσούρου του Βόρειου Κίβου στις αρχές του 2005.


title: Απόφαση (ΕΕ) 2017/883 του Συμβουλίου, της 11ης Μαΐου 2017, για τη θέση που πρέπει να ληφθεί, εξ ονόματος της Ευρωπαϊκής Ένωσης, στη Μεικτή Επιτροπή του ΕΟΧ, όσον αφορά τροποποίηση του πρωτοκόλλου 31 της συμφωνίας για τον ΕΟΧ σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών (γραμμή του προϋπολογισμού 12 02 01)

text:
                  24.5.2017

                  EL

                  Επίσημη Εφημερίδα της Ευρωπαϊκής Ένωσης

                  L 135/18

            ΑΠΌΦΑΣΗ (ΕΕ) 2017/883 ΤΟΥ ΣΥΜΒΟΥΛΊΟΥ
      της 11ης Μαΐου 2017
      για τη θέση που πρέπει να ληφθεί, εξ ονόματος της Ευρωπαϊκής Ένωσης, στη Μεικτή Επιτροπή του ΕΟΧ, όσον αφορά τροποποίηση του πρωτοκόλλου 31 της συμφωνίας για τον ΕΟΧ σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών (γραμμή του προϋπολογισμού 12 02 01)
      ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 114, σε συνδυασμό με το άρθρο 218 παράγραφος 9,
      Έχοντας υπόψη τον κανονισμό (ΕΚ) αριθ. 2894/94 του Συμβουλίου, της 28ης Νοεμβρίου 1994, σχετικά με ορισμένες λεπτομέρειες εφαρμογής της συμφωνίας για τον Ευρωπαϊκό Οικονομικό Χώρο (1), και ιδίως το άρθρο 1 παράγραφος 3,
      Έχοντας υπόψη την πρόταση της Ευρωπαϊκής Επιτροπής,
      Εκτιμώντας τα ακόλουθα:

                  (1)

                  Η συμφωνία για τον Ευρωπαϊκό Οικονομικό Χώρο (2) («η συμφωνία για τον ΕΟΧ») άρχισε να ισχύει την 1η Ιανουαρίου 1994.

                  (2)

                  Δυνάμει του άρθρου 98 της συμφωνίας για τον ΕΟΧ, η Μεικτή Επιτροπή του ΕΟΧ μπορεί να αποφασίσει να τροποποιήσει, μεταξύ άλλων, το πρωτόκολλο 31 της συμφωνίας για τον ΕΟΧ.

                  (3)

                  Το πρωτόκολλο 31 της συμφωνίας για τον ΕΟΧ περιλαμβάνει διατάξεις σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών.

                  (4)

                  Είναι σκόπιμο να συνεχιστεί η συνεργασία των συμβαλλόμενων μερών της συμφωνίας για τον ΕΟΧ σε δράσεις της Ένωσης που χρηματοδοτούνται από τον γενικό προϋπολογισμό της Ευρωπαϊκής Ένωσης όσον αφορά τις χρηματοπιστωτικές υπηρεσίες.

                  (5)

                  Ως εκ τούτου, θα πρέπει να τροποποιηθεί το πρωτόκολλο 31 της συμφωνίας για τον ΕΟΧ ώστε να καταστεί δυνατή η επέκταση της συνεργασίας αυτής από 1ης Ιανουαρίου 2017.

                  (6)

                  Η θέση της Ένωσης στη Μεικτή Επιτροπή του ΕΟΧ θα πρέπει να βασιστεί στο συνημμένο σχέδιο απόφασης,

            ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      Άρθρο 1
      Η θέση που πρέπει να ληφθεί, εξ ονόματος της Ένωσης, στο πλαίσιο της Μεικτής Επιτροπής του ΕΟΧ για την προτεινόμενη τροποποίηση του πρωτοκόλλου 31 της συμφωνίας για τον ΕΟΧ, σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών, βασίζεται στο σχέδιο απόφασης της Μεικτής Επιτροπής του ΕΟΧ που επισυνάπτεται στην παρούσα απόφαση.
      Άρθρο 2
      Η παρούσα απόφαση αρχίζει να ισχύει την ημερομηνία της έκδοσής της.

         Βρυξέλλες, 11 Μαΐου 2017.

               Για το Συμβούλιο

               Ο Πρόεδρος

            R. GALDES

         (1)  ΕΕ L 305 της 30.11.1994, σ. 6.

         (2)  ΕΕ L 1 της 3.1.1994, σ. 3.

         ΣΧΕΔΙΟ
         ΑΠΟΦΑΣΗ αριθ. …/2017 ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ
         της …
         για την τροποποίηση του πρωτοκόλλου 31 της συμφωνίας για τον ΕΟΧ σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών
         Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
         Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «η συμφωνία για τον ΕΟΧ»), και ιδίως τα άρθρα 86 και 98,
         Εκτιμώντας τα ακόλουθα:

                     (1)

                     Είναι σκόπιμο να συνεχιστεί η συνεργασία των συμβαλλόμενων μερών της συμφωνίας για τον ΕΟΧ σε δράσεις της Ένωσης που χρηματοδοτούνται από τον γενικό προϋπολογισμό της Ευρωπαϊκής Ένωσης και αφορούν τη δημιουργία και ανάπτυξη της ενιαίας αγοράς χρηματοπιστωτικών υπηρεσιών.

                     (2)

                     Ως εκ τούτου, θα πρέπει να τροποποιηθεί το πρωτόκολλο 31 της συμφωνίας για τον ΕΟΧ, ώστε να καταστεί δυνατή η επέκταση της συνεργασίας αυτής από 1ης Ιανουαρίου 2017,

               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         Άρθρο 1
         Στο άρθρο 7 παράγραφος 11 του πρωτοκόλλου 31 της συμφωνίας για τον ΕΟΧ, οι λέξεις «το δημοσιονομικό έτος 2016» αντικαθίστανται από τις λέξεις «τα δημοσιονομικά έτη 2016 και 2017».
         Άρθρο 2
         Η παρούσα απόφαση αρχίζει να ισχύει την επόμενη ημέρα της τελευταίας κοινοποίησης που προβλέπεται στο άρθρο 103 παράγραφος 1 της συμφωνίας για τον ΕΟΧ (*1).
         Εφαρμόζεται από την1η Ιανουαρίου 2017.
         Άρθρο 3
         Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.

            Βρυξέλλες,

                  Για τη Μεικτή Επιτροπή του ΕΟΧ

                  Ο Πρόεδρος

                  Οι Γραμματείς της Μεικτής Επιτροπής του ΕΟΧ

            (*1)  [Δεν έχουν αναφερθεί συνταγματικές απαιτήσεις.] [Έχουν αναφερθεί συνταγματικές απαιτήσεις.]


title: 2008/773/ΕΚ: Απόφαση της Επιτροπής, της 2ας Οκτωβρίου 2008 , σχετικά με τη χρηματοδοτική συνδρομή της Κοινότητας, το 2008, για την εκπόνηση πρότυπου σχεδίου για τους επαγγελματίες στον τομέα της υγείας

text:
               3.10.2008

               EL

               Επίσημη Εφημερίδα της Ευρωπαϊκής Ένωσης

               L 264/7

      ΑΠΌΦΑΣΗ ΤΗΣ ΕΠΙΤΡΟΠΉΣ

   της 2ας Οκτωβρίου 2008
   σχετικά με τη χρηματοδοτική συνδρομή της Κοινότητας, το 2008, για την εκπόνηση πρότυπου σχεδίου για τους επαγγελματίες στον τομέα της υγείας
   (2008/773/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (1), και ιδίως το άρθρο 49 παράγραφος 6 στοιχείο α) και παράγραφος 75,
   τον κανονισμό (ΕΚ, Ευρατόμ) αριθ. 2342/2002 της Επιτροπής, της 23ης Δεκεμβρίου 2002, για τη θέσπιση των κανόνων εφαρμογής του κανονισμού (ΕΚ, Ευρατόμ) αριθ. 1605/2002 του Συμβουλίου για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 90,
   την οδηγία 80/154/EOK του Συμβουλίου, της 21ης Ιανουαρίου 1980, περί αμοιβαίας αναγνωρίσεως των διπλωμάτων, πιστοποιητικών και άλλων τίτλων μαίας και περί των μέτρων προς διευκόλυνση της πραγματικής ασκήσεως του δικαιώματος εγκαταστάσεως και του δικαιώματος της ελεύθερης παροχής υπηρεσιών (3),
   την οδηγία 2005/36/ΕΚ του Ευρωπαϊκού Κοινοβουλίου και του Συμβουλίου, της 7ης Σεπτεμβρίου 2005, σχετικά με την αναγνώριση των επαγγελματικών προσόντων (4),
   Εκτιμώντας τα ακόλουθα:

               (1)

               Ο γενικός προϋπολογισμός της Ευρωπαϊκής Ένωσης — οικονομικό έτος 2008 περιέχει τη γραμμή 04 04 11 του προϋπολογισμού «Πρότυπο σχέδιο — Νέες θέσεις εργασίας στον τομέα της υγείας: βέλτιστες πρακτικές για τη βελτίωση της επαγγελματικής κατάρτισης και των προσόντων των εργαζόμενων στον τομέα της υγείας και των αποδοχών τους».

               (2)

               Το άρθρο 49 παράγραφος 6 στοιχείο α) του δημοσιονομικού κανονισμού προβλέπει ότι πιστώσεις για πρότυπα σχέδια πειραματικού χαρακτήρα με σκοπό τη δοκιμή του εφικτού μιας ενέργειας και της χρησιμότητάς της είναι δυνατόν να χρησιμοποιούνται χωρίς νομική πράξη ενόσω οι ενέργειες για τη χρηματοδότηση των οποίων προορίζονται εμπίπτουν στις αρμοδιότητες των Κοινοτήτων ή της Ευρωπαϊκής Ένωσης και οι σχετικές πιστώσεις αναλήψεων υποχρεώσεων είναι δυνατόν να εγγράφονται στον προϋπολογισμό μόνον επί δύο διαδοχικά οικονομικά έτη.

               (3)

               Σύμφωνα με το άρθρο 75 του κανονισμού (ΕΚ, Ευρατόμ) αριθ. 1605/2002 και με το άρθρο 90 του κανονισμού (ΕΚ, Ευρατόμ) αριθ. 2342/2002, της αναλήψεως δαπάνης προηγείται απόφαση χρηματοδότησης που περιλαμβάνει τα ουσιώδη στοιχεία μιας ενέργειας που συνεπάγεται δαπάνη εις βάρος του προϋπολογισμού.

               (4)

               Αυτή η ενέργεια θα υποστηρίξει την πράσινη βίβλο της Ευρώπης για το εργατικό δυναμικό στον τομέα της υγείας που έχει προγραμματιστεί για το δεύτερο εξάμηνο του 2008,

         ΑΠΟΦΑΣΙΖΕΙ:
   Άρθρο μόνο
   Το πρότυπο σχέδιο που αναφέρεται στο παράρτημα εγκρίνεται και χρηματοδοτείται μέσω της γραμμής 04 04 11 του προϋπολογισμού των Ευρωπαϊκών Κοινοτήτων για το 2008, έως το ανώτατο ποσό του 1 000 000 ευρώ.
   Ο γενικός διευθυντής της Γενικής Διεύθυνσης Υγείας και Καταναλωτών είναι αρμόδιος για την εφαρμογή του.

      Βρυξέλλες, 2 Οκτωβρίου 2008.

            Για την Επιτροπή

         Ανδρούλλα ΒΑΣΙΛΕΊΟΥ

            Μέλος της Επιτροπής

      (1)  ΕΕ L 248 της 16.9.2002, σ. 1.

      (2)  ΕΕ L 357 της 31.12.2002, σ. 1.

      (3)  ΕΕ L 33 της 11.2.1980, σ. 1.

      (4)  ΕΕ L 255 της 30.9.2005, σ. 22.

      ΠΑΡΑΡΤΗΜΑ
      Τομέας: Επαγγελματίες του τομέα της υγείας
      Νομική βάση: Άρθρο 49 παράγραφος 6 στοιχείο α) και άρθρο 75 του κανονισμού (ΕΚ, Ευρατόμ) αριθ. 1605/2002 του Συμβουλίου
      Πρότυπο σχέδιο στη γραμμή του προϋπολογισμού: 04 04 11
      Πολιτικοί στόχοι: Η δημοσιονομική αρχή ζητά από την Επιτροπή να χρηματοδoτήσει πρωτοβουλίες που θα βοηθήσουν στην αντιμετώπιση της κατάστασης όσον αφορά τις νέες θέσεις εργασίας στον τομέα της υγείας, ιδίως όσον αφορά τα επαγγελματικά προσόντα και τα καθήκοντα των κύριων και επικουρικών εργαζομένων στον τομέα της υγείας, καθώς και χαμηλόβαθμων ειδικευμένων νοσοκόμων. Άλλα μέτρα περιλαμβάνουν:
      την ανάλυση των παραγόντων και πολιτικών που στοχεύουν στην καλύτερη αντιμετώπιση της ανάγκης για μέτρα που αποσκοπούν στη μακροπρόθεσμη αύξηση της διαθεσιμότητας εργαζομένων στους τομείς αυτούς και τη βελτίωση των προσόντων τους,
      την προώθηση της ανταλλαγής πληροφοριών όσον αφορά τις πολιτικές και τις βέλτιστες πρακτικές, με στόχο την αντιμετώπιση της αυξημένης ζήτησης υπηρεσιών υγείας εξαιτίας των δημογραφικών αλλαγών,
      τη χρηματοδότηση πρωτοβουλιών που συμβάλλουν στην εξέταση των διασυνοριακών επιπτώσεων στις υπηρεσίες στον τομέα της υγείας,
      την απόδοση προσοχής στις επιπτώσεις των διαφόρων επιπέδων αμοιβής που ενδέχεται να παρουσιασθούν σε αυτό το πλαίσιο. Πρέπει επίσης να βρεθεί λύση ώστε να διατηρηθεί το επίπεδο της περίθαλψης στα εθνικά συστήματα υγείας.
      Οι εργασίες του σχεδίου είναι σύμφωνες με την προγραμματισμένη πράσινη βίβλο της Επιτροπής για το εργατικό δυναμικό της ΕΕ στον τομέα της υγείας με το οποίο θα ξεκινήσει μια διαδικασία λεπτομερούς εξέτασης του σχεδιασμού και της προσφοράς του εργατικού δυναμικού στον τομέα της υγείας καθώς και του αντίκτυπου στην κινητικότητα των εργαζομένων του τομέα της υγείας, μέσα στα κράτη μέλη και μέσα στην ΕΕ.
      Πιστώσεις 2008: Γραμμή του προϋπολογισμού 04 04 11 πρότυπο σχέδιο: Νέες θέσεις εργασίας στον τομέα της υγείας: βέλτιστες πρακτικές για τη βελτίωση της επαγγελματικής κατάρτισης και των προσόντων των εργαζόμενων στον τομέα της υγείας και των αποδοχών τους: 1 000 000 ευρώ.
      Αριθμός προγραμματισμένων ειδικών ενεργειών: 4.
      Η πρώτη ενέργεια θα είναι συνδρομή ανώτατου ποσού 100 000 ευρώ για την εκπόνηση μελέτης με θέμα «Υπηρεσίες, τομείς και προϊόντα υγειονομικής περίθαλψης στην Ευρώπη — Αξιολόγηση της τρέχουσας κατάστασης, ευκαιρίες, προκλήσεις και κοινωνικοοικονομικός αντίκτυπος», η οποία δρομολογήθηκε από τη ΓΔ Επιχειρήσεις και βιομηχανία σε συνεργασία με τη ΓΔ Υγεία και καταναλωτές. Η ενέργεια θα υλοποιηθεί μέσω ανοιχτής πρόσκλησης υποβολής προσφορών. Η διαδικασία επιλογής αναμένεται να περατωθεί το Σεπτέμβριο του 2008.
      Η δεύτερη ενέργεια θα είναι άμεση επιχορήγηση στο παρατηρητήριο της ΠΟΥ, ανώτατου ποσού 400 000 ευρώ και 80 %, για τη διοργάνωση εργαστηρίων με σκοπό την ανταλλαγή βέλτιστων πρακτικών σχετικά με τις πολιτικές για τη διατήρηση ή την προσήλωση του εργατικού δυναμικού στον τομέα της υγείας. Όπως προβλέπεται στο άρθρο 168 παράγραφος 1 στοιχείο ε) των λεπτομερών κανόνων εφαρμογής του δημοσιονομικού κανονισμού, η επιχορήγηση θα δοθεί χωρίς πρόσκληση υποβολής προτάσεων λόγω των ειδικών χαρακτηριστικών αυτής της ενέργειας και του υψηλού βαθμού εξειδίκευσης της ΠΟΥ.
      Η τρίτη ενέργεια θα είναι άμεση επιχορήγηση στον ΟΟΣΑ, ανώτατου ποσού 300 000 ευρώ και 60 %, για την εκπόνηση μελέτης με σκοπό την αξιολόγηση των συνθηκών εργασίας των νοσοκόμων και τη χάραξη πολιτικών που θα προωθήσουν μια αποδοτικότερη διαχείριση των νοσοκόμων. Όπως προβλέπεται στο άρθρο 168 παράγραφος 1 στοιχείο ε) των λεπτομερών κανόνων εφαρμογής του δημοσιονομικού κανονισμού, η επιχορήγηση θα δοθεί χωρίς πρόσκληση υποβολής προτάσεων λόγω των ειδικών χαρακτηριστικών αυτής της ενέργειας και του υψηλού βαθμού εξειδίκευσης του ΟΟΣΑ.
      Η τέταρτη ενέργεια θα είναι η διοργάνωση εργαστηρίου στις Βρυξέλλες το Δεκέμβριο του 2008 ανώτατου ποσού 200 000. Το εργαστήριο θα χρηματοδοτηθεί μέσω διάφορων συμβάσεων, μετά τη δημοσίευση του πράσινου βιβλίου για τους εργαζόμενους στο χώρο της υγείας στην ΕΕ, με σκοπό να ξεκινήσει μια ενημερωτική εκστρατεία, να ενθαρρυνθεί ο διάλογος και να ενισχυθούν οι εισηγήσεις που αποσκοπούν στον εντοπισμό των βέλτιστων πρακτικών.


Avis juridique important

|

31983D0369

83/369/ΕΟΚ: Απόφαση του Συμβουλίου της 25ης Ιουλίου 1983 περί τροποποιήσεως των ποσών που τίθενται στη διάθεση του Ευρωπαϊκού Ταμείου Αναπτύξεως (1979) όσον αφορά τα κράτη ΑΚΕ αφενός και τις υπερπόντιες χώρες και εδάφη αφετέρου (Αντίγκουα—και—Βαρβούδα και Μπελίζ)

Επίσημη Εφημερίδα αριθ. L 204 της 28/07/1983 σ. 0059 - 0060

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 25ης Ιουλίου 1983  περί τροποποιήσεως των ποσών που τίθενται στη διάθεση του Ευρωπαϊκού Ταμείου Αναπτύξεως (1979) όσον αφορά τα κράτη ΑΚΕ αφενός και τις υπερπόντιες χώρες και εδάφη αφετέρου (Αντίγκουα-και-Βαρβούδα και Μπελίζ)  (83/369/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την εσωτερική συμφωνία του 1979 περί της χρηματοδοτήσεως και της διαχειρίσεως των ενισχύσεων της Κοινότητας (1), καλούμενη εφεξής «εσωτερική συμφωνία», όπως τροποποιήθηκε από την απόφαση 81/558/ΕΟΚ (2) και από την εσωτερική συμφωνία 82/608/ΕΟΚ (3), και ιδίως το άρθρο 1 παράγραφος 4,  την πρόταση της Επιτροπής,  Εκτιμώντας:  ότι η Αντίγκουα και η Μπελίζ, που έχουν συνδεθεί με την Κοινότητα δυνάμει της αποφάσεως 80/1186/ΕΟΚ του Συμβουλίου της 16ης Δεκεμβρίου 1980 περί της συνδέσεως των υπερποντίων χωρών και εδαφών με την Ευρωπαϊκή Οικονομική Κοινότητα (4), κατέστησαν ανεξάρτητες υπό τις ονομασίες Αντίγκουα-και-Βαρβούδα και Μπελίζ αντίστοιχα· ότι τα κράτη αυτά έχουν προσχωρήσει στη δεύτερη σύμβαση ΑΚΕ-ΕΟΚ·  ότι συντρέχει ως εκ τούτου λόγος, σύμφωνα με το άρθρο 1 παράγραφος 4 της εσωτερικής συμφωνίας, να μειωθούν τα ποσά που προβλέπονται για τις υπερπόντιες χώρες και εδάφη στο άρθρο 1 παράγραφος 3 σημείο β) της εν λόγω συμφωνίας και να αυξηθούν αντίστοιχα τα ποσά που προβλέπονται για τα κράτη ΑΚΕ στο σημείο α) της εν λόγω παραγράφου·  ότι πρέπει να ληφθεί υπόψη η απόφαση 81/558/ΕΟΚ, η οποία εξεδόθη μεταξύ της υπογραφής και της έναρξης ισχύος της εσωτερικής συμφωνίας 82/608/ΕΟΚ και να αυξηθεί κατά 10 εκατομμύρια ECU το καθένα από τα ποσά που προβλέπονται στο άρθρο 1 παράγραφος 3 σημείο α) πρώτη και τρίτη γραμμή της εσωτερικής συμφωνίας,  ΑΠΟΦΑΣΙΖΕΙ:  Άρθρο 1  Στο άρθρο 1 της εσωτερικής συμφωνίας η παράγραφος 3 αντικαθίσταται από το ακόλουθο κείμενο:  «3. Το ποσό που αναφέρεται στην παράγραφο 2 κατανέμεται ως εξής:  α) 4 645,2 εκατομμύρια ECU για τα κράτη ΑΚΕ, από τα οποία:  - 2 997,7 εκατομμύρια ECU υπό μορφή επιδοτήσεων,  - 524,5 εκατομμύρια ECU υπό μορφή ειδικών δανείων,  - 284 εκατομμύρια ECU υπό μορφή επισφαλών κεφαλαίων,  - 557 εκατομμύρια ECU υπό μορφή μεταφορών, σύμφωνα με τον τίτλο ΙΙ κεφάλαιο Ι της σύμβασης,  - 282 εκατομμύρια ECU υπό μορφή ειδικών χρηματοδοτικών διευκολύνσεων σύμφωνα με τον τίτλο ΙΙΙ κεφάλαιο 1 της σύμβασης·  β) 66,8 εκατομμύρια ECU για τις υπερπόντιες χώρες και εδάφη, από τα οποία:  - 39,3 εκατομμύρια ECU υπό μορφή επιδοτήσεων,  - 20,5 εκατομμύρια ECU υπό μορφή ειδικών δανείων,  - 7 εκατομμύρια ECU υπό μορφή επισφαλών κεφαλαίων,  - π.υ. υπό μορφή ειδικών χρηματοδοτικών διευκολύνσεων σύμφωνα με τις διατάξεις της απόφασης, για τα ορυκτά προϊόντα·  γ) 9 εκατομμύρια ECU υπό μορφή μεταφορών υπέρ των χωρών και εδαφών, σύμφωνα με τις διατάξεις της απόφασης περί του συστήματος σταθεροποιήσεως των εσόδων από τις εξαγωγές.»  Άρθρο 2  Η παρούσα απόφαση εφαρμόζεται από την 1η Ιουλίου 1983.  Έγινε στις Βρυξέλλες, στις 25 Ιουλίου 1983.  Για το Συμβούλιο  Ο Πρόεδρος  Κ. ΣΗΜΙΤΗΣ  (1) ΕΕ αριθ. L 347 της 22. 12. 1980, σ. 210.  (2) ΕΕ αριθ. L 203 της 23. 7. 1981, σ. 47.  (3) ΕΕ αριθ. L 247 της 23. 8. 1982, σ. 26.  (4) ΕΕ αριθ. L 361 της 31. 12. 1980, σ. 1.


title: Απόφαση (ΕΕ) 2016/1124 του Συμβουλίου, της 24ης Ιουνίου 2016, για τη θέση που πρέπει να ληφθεί από τα κράτη μέλη, εξ ονόματος της Ευρωπαϊκής Ένωσης, εντός της μόνιμης επιτροπής του Eurocontrol όσον αφορά τις αποφάσεις που θα ληφθούν σχετικά με τις κεντρικές υπηρεσίες

text:
               12.7.2016

               EL

               Επίσημη Εφημερίδα της Ευρωπαϊκής Ένωσης

               L 187/13

         ΑΠΌΦΑΣΗ (ΕΕ) 2016/1124 ΤΟΥ ΣΥΜΒΟΥΛΊΟΥ
   της 24ης Ιουνίου 2016
   για τη θέση που πρέπει να ληφθεί από τα κράτη μέλη, εξ ονόματος της Ευρωπαϊκής Ένωσης, εντός της μόνιμης επιτροπής του Eurocontrol όσον αφορά τις αποφάσεις που θα ληφθούν σχετικά με τις κεντρικές υπηρεσίες
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 100 παράγραφος 2 σε συνδυασμό με το άρθρο 218 παράγραφος 9,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Η απόφαση (ΕΕ) 2015/2394 του Συμβουλίου (1) καθόρισε τη θέση της Ένωσης όσον αφορά απόφαση που επρόκειτο να ληφθεί από τη μόνιμη επιτροπή του Eurocontrol («η μόνιμη επιτροπή») στις 9 Δεκεμβρίου 2015 με θέμα τις κεντρικές υπηρεσίες. Η απόφαση αυτή σκόπευε να επιτρέψει στο Eurocontrol να αναπτύξει χρηματοδοτικούς μηχανισμούς, ρυθμίσεις σύναψης δημόσιων συμβάσεων και τεχνικές προδιαγραφές ενόψει της έγκαιρης ανάπτυξης νέων «ευρωπαϊκών υπηρεσιών μετάδοσης δεδομένων αέρος/εδάφους» («EAGDCS»).

               (2)

               Η θέση που ορίζεται στην απόφαση (ΕΕ) 2015/2349 ήταν ότι έπρεπε να αναβληθεί η απόφαση της μόνιμης επιτροπής με θέμα τις κεντρικές υπηρεσίες, επειδή η Ένωση δεν έχει επαρκείς πληροφορίες για την αξιολόγηση της απόφασης αυτής επί της ουσίας και επειδή η απόφαση θα μπορούσε να προδικάσει τις μελλοντικές δραστηριότητες που πραγματοποιούνται από τον Eurocontrol κατά τρόπο επιζήμιο για τη δραστηριότητα της Ένωσης στον εν λόγω τομέα.

               (3)

               Στις 9 Δεκεμβρίου 2015, λόγω της θέσης της Ένωσης που καθορίστηκε στην απόφαση 2015/2394, η μόνιμη επιτροπή δεν έλαβε απόφαση σχετικά με τις EAGDCS και κάλεσε τον Οργανισμό Eurocontrol να συνεχίσει να επεξεργάζεται αναθεωρημένη πρόταση σε στενή συνεργασία με τους ενδιαφερομένους του κλάδου και να υποβάλει το συντομότερο δυνατόν εκτίμηση του οικονομικού κόστους των EAGDCS.

               (4)

               Στις 9 Φεβρουαρίου 2016 ο Οργανισμός Eurocontrol και οι ενδιαφερόμενοι του κλάδου υπέβαλαν και υποστήριξαν από κοινού αναθεωρημένη πρόταση για τις EAGDCS και ο Οργανισμός Eurocontrol εξασφάλισε την πλήρη διαθεσιμότητα της εκτίμησης του οικονομικού κόστους στις υφιστάμενες μελέτες σκοπιμότητας.

               (5)

               Στις 6 Απριλίου 2016 ο Οργανισμός Eurocontrol πρότεινε στη μόνιμη επιτροπή να εκδώσει την απόφαση που βασιζόταν στην πρόταση για τις EAGDCS στα πλαίσια γραπτής διαδικασίας.

               (6)

               Η εν λόγω απόφαση αφορά την ανάπτυξη των EAGDCS. Παράγει έννομα αποτελέσματα, διότι διέπει τομείς που εμπίπτουν στο δίκαιο της Ένωσης και, ανάλογα με το περιεχόμενό της, μπορεί να έχει συγκεκριμένες επιπτώσεις στους εν λόγω τομείς. Αυτό μπορεί να επηρεάσει τα οφέλη που απορρέουν από τις τεχνικές εργασίες για τις υπηρεσίες ζεύξης δεδομένων που πραγματοποιούνται από την κοινή επιχείρηση SESAR, ενέχει τον κίνδυνο αναντιστοιχιών στον τομέα πιστοποίησης και εποπτείας, δεδομένου του ρόλου του Ευρωπαϊκού Οργανισμού Ασφάλειας της Αεροπορίας («EASA») στον εν λόγω τομέα, και, συνεπώς, τον κίνδυνο μη αποδοτικής χρήσης των κονδυλίων που προέρχονται από τα τέλη διαδρομής και τη χρηματοδότηση της Ένωσης, καθώς και την οικονομική απόδοση των σχετικών αναπτυξιακών δραστηριοτήτων που θα αναλάβει η Ένωση στο πλαίσιο της κοινής επιχείρησης SESAR.

               (7)

               Δεδομένων των αναμενόμενων πλεονεκτημάτων της ανάπτυξης τεχνικών λύσεων, όπως το σύστημα επίδειξης, θα πρέπει να υποστηριχθεί καταρχήν η απόφαση που ευνοεί τη συνεργασία στον τομέα. Εντούτοις, στην απόφαση θα πρέπει να περιλαμβάνονται όροι προστασίας των συμφερόντων της Ένωσης σχετικά με τα σημεία που αναφέρονται ανωτέρω.

               (8)

               Πρέπει επομένως να καθοριστεί η θέση που θα ληφθεί από τα κράτη μέλη εξ ονόματος της Ένωσης στη μόνιμη επιτροπή του Eurocontrol λαμβάνοντας υπόψη τις αποφάσεις για τις κεντρικές υπηρεσίες που θα ληφθούν από την εν λόγω επιτροπή,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η θέση που πρέπει να ληφθεί από τα κράτη μέλη εξ ονόματος της Ένωσης στη μόνιμη επιτροπή του Eurocontrol θα πρέπει να είναι η εξής:

               Όσον αφορά την πρόταση της 6ης Απριλίου 2016 που υπεβλήθη από τον Οργανισμό Eurocontrol, η θέση της Ένωσης είναι ότι υποστηρίζει τη συνεχιζόμενη συνεργασία του Οργανισμού Eurocontrol με τους παρόχους αεροναυτιλιακών υπηρεσιών και, εφόσον κρίνεται σκόπιμο, με τους φορείς εκμετάλλευσης αεροσκαφών των κρατών μελών του Eurocontrol στο πλαίσιο της επιχείρησης SESAR, συμπεριλαμβανομένης της ανάπτυξης κατάλληλης διακυβέρνησης, χρηματοδοτικών μηχανισμών και ρυθμίσεων σύναψης δημόσιων συμβάσεων, καθώς και τεχνικών προδιαγραφών με σκοπό να αναπτυχθούν εγκαίρως οι ευρωπαϊκές υπηρεσίες μετάδοσης δεδομένων αέρος/εδάφους. Οι ανωτέρω ρυθμίσεις και τεχνικές λύσεις θα υποβληθούν στο προσωρινό συμβούλιο / μόνιμη επιτροπή προς ενημέρωση και πριν συναφθεί οποιαδήποτε δημόσια σύμβαση. Αυτό θα πρέπει επίσης να βασίζεται σε αποδείξεις περί του τεχνικώς και λειτουργικώς εφικτού και στην ανάπτυξη ολοκληρωμένης εκτίμησης οικονομικών επιπτώσεων.

         Η απόφαση που θα ληφθεί στη μόνιμη επιτροπή θα εξασφαλίζει ότι:

               —

               λαμβάνονται πλήρως υπόψη τα αποτελέσματα των τεχνικών εργασιών της κοινής επιχείρησης SESAR στο πεδίο της ζεύξης δεδομένων,

               —

               οι δραστηριότητες που καλύπτονται από την απόφαση εκτελούνται σε συνεργασία με τον EASA στον βαθμό που η απόφαση αυτή αφορά τις προπαρασκευαστικές εργασίες του EASA για τη μελλοντική πιστοποίηση και εποπτεία των EAGDCS,

               —

               δεν θίγεται η ανάπτυξη και λειτουργία των EAGDCS, καθώς και η σχετική δημόσια σύμβαση, οι οποίες θα υπόκεινται σε περαιτέρω αποφάσεις από τα κράτη μέλη του Eurocontrol,

               —

               οι δραστηριότητες που καλύπτονται από την εν λόγω απόφαση βασίζονται σε συμφωνία με τους παρόχους αεροναυτιλιακών υπηρεσιών, και

               —

               η χρηματοδότηση και οι ρυθμίσεις σύναψης δημόσιων συμβάσεων, καθώς και οι τεχνικές προδιαγραφές, δεν θίγουν τυχόν επενδύσεις και σχετικές δαπάνες που έχουν ήδη πραγματοποιηθεί από τους παρόχους αεροναυτιλιακών υπηρεσιών και τους φορείς εκμετάλλευσης αεροσκαφών των κρατών μελών της Ένωσης, σύμφωνα με τις απαιτήσεις του κανονισμού (ΕΚ) αριθ. 29/2009 της Επιτροπής (2).

         Τα κράτη μέλη ενεργούν από κοινού προς το συμφέρον της Ένωσης.
   Άρθρο 2
   Η παρούσα απόφαση αρχίζει να ισχύει από την ημέρα της έκδοσής της.

      Λουξεμβούργο, 24 Ιουνίου 2016.

            Για το Συμβούλιο

            Ο Πρόεδρος

         A.G. KOENDERS

      (1)  Απόφαση (ΕΕ) 2015/2394 του Συμβουλίου, της 8ης Δεκεμβρίου 2015, για τη θέση που πρέπει να ληφθεί από τα κράτη μέλη, εξ ονόματος της Ευρωπαϊκής Ένωσης, αναφορικά με τις αποφάσεις που θα λάβει η μόνιμη επιτροπή του Eurocontrol, όσον αφορά τους ρόλους και τα καθήκοντα του Eurocontrol και σχετικά με τις κεντρικές υπηρεσίες (ΕΕ L 332 της 18.12.2015, σ. 136).

      (2)  Κανονισμός (ΕΚ) αριθ. 29/2009 της Επιτροπής, της 16ης Ιανουαρίου 2009, σχετικά με τον καθορισμό απαιτήσεων για τις υπηρεσίες ζεύξης δεδομένων στον Ενιαίο Ευρωπαϊκό Ουρανό (ΕΕ L 13 της 17.1.2009, σ. 3).